LCD Soundsystem

**LCD Soundsystem** ― американска електронска рок-група од Бруклин, Њујорк. Основана е во 2002 година од Џејмс Марфи, соосновач на DFA Records. Групата е составена од: Џејмс Марфи (пејач, различни инструменти), Ненси Ванг (синтисајзер, клавијатури, пејачка), Пат Махони (тапани), Тајлер Поуп (бас, гитара, синтисајзер), Ал Дојл (гитара, синтисајзер, удирачки инструмети), Мет Торнли (гитара, синтисајзер, удирачки инструменти) и Кореј Ричеј (синтисајзер, пијано, удирачки инструменти). Уште од основањето потпишале договор со DFA, а во 2016 година исто така потпишале и со Columbia Records.

## Историја
мини|LCD Soundsystem на настап во Мадрид во 2005 година
Џејмс Марфи ја основал LCD Soundsystem во 2002 година во реонот Бруклин во Њујорк. Делот „LCD“ од името на групата е кратенка од „Liquid Christmas Display“, игра на зборови од „екран со течни кристали“ и потекнува од најраните бисови на групата за време на концерт на божиќната забава во Бруклин каде басистот Марфи и тапанарот Пет Махони ги пееле песните од Liquid Liquid.

Тие привлекле внимание со нивниот прв сингл, „Losing My Edge“, кој се искачил на 115-то место во Обединетото Кралство. Од 2002 до 2004 година групата издала уште неколку синглови.

LCD Soundsystem го издале нивниот истоимен деби студиски албум во јануари 2005 година кој добил пофалби од критиката. Верзијата на ЦД вклучува втор диск со синглови без албуми.  Следниот месец, го издале синглот „Daft Punk Is Playing at My House“, кој станал нивен прв топ-40 хит во Обединетото Кралство (стигнал до 29-то место) и нивен комерцијално најуспешен сингл (се пласирал на топ-листите во Австралија, Белгија, и Холандија). Групата била на турнеја со M.I.A. по објавувањето на албумот. Во јуни 2005 година, групата ја преработила песната од Siouxsie и Banshees, „Slowdive“ за б-страната од нивниот сингл „Disco Infiltrator“.

Во декември 2005 година, групата била номинирана за две Греми награди: најдобар електронски/денс албум и најдобра денс снимка за „Daft Punk Is Playing at My House“.

Во октомври 2006 година, LCD Soundsystem објавиле композиција под наслов „45:33“. И покрај нејзиното име, нумерата всушност е долга 45 минути и 58 секунди - насловот е очигледна референца на винилните брзини (45 и 33 вртежи во минута). 
лево|мини| LCD Soundsystem на настап во Торино, Италија во 2007 година
Во март 2007 година, групата го издала вториот студиски албум, *Sound of Silver.* Албумот бил пофален од критиката и добил уште една номинација за Греми за најдобар електронски/денс албум. Албумот исто така бил прогласен за најдобар албум за 2007 година од публикации како: *[[Гардијан|The Guardian]]*, *Uncut* и *Drown in Sound*. Албумот, исто така, бил номиниран за Shortlist Prize во 2007 година, каде што загубил од *The Reminder* од Фејст. Списанието *Тајм* ја прогласил „All My Friends“ за една од 10-те најдобри песни во 2007 година, ставајќи ја на 4-то место. Песната подоцна била прогласена за втора најдобра песна во 2000-тите од Pitchfork.
мини|LCD Soundsystem на настап во Сантјаго, Чиле во 2011 година
Во мај 2010 година LCD Soundsystem го издале нивниот трет студиски албум, *This Is Happening*, кој станал нивен прв албум кој се пласирал во топ-10 САД. Во февруари 2011 година, групата на нивната веб-страница објавила дека ќе се распушти по големиот проштален концерт во Медисон Сквер Гарден на 2 април 2011 година. Прошталниот концерт е опишан во документарниот филм *Shut Up and Play the Hits* и исто така бил достапен како албум во живо под наслов *The Long Goodbye*, објавен во април 2014 година.

По низа гласини кои навестувале можно обединување, на 24 декември 2015 година групата ја објавила песната „Christmas Will Break Your Heart“, прв сингл на групата по пет години. Била објавена за дигитално симнување и како винил од 7 инчи. По објавувањето на песната, Consequence of Sound и *Billboard* повторно почнале да тврдат дека LCD Soundsystem ќе се обединат во 2016 година.

Обединување на групата било потврдено на 4 јануари 2016 година, кога било и објавено дека ќе настапат на фестивалот Коачела во 2016 година. Марфи, кој работел на албумот *Blackstar* од Дејвид Боуви, изјавил дека Боуви го убедил повторно да ја состави групата (пред смртта на Боуви во јануари 2016 година). На 13 февруари, било објавено дека LCD Soundsystem потпишале со Columbia Records. На 23 март, било објавено дека групата ќе настапи како главен изведувач и на фестивалот Лолапалуза во 2016 година. Во 2016 година, групата имала настапи на фестивалите: Outside Lands, Primavera Sound, Austin City Limits, Bonnaroo, LouFest и Wayhome. .

Нивниот четврти студиски албум, *American Dream,* бил објавен на 1 септември преку Columbia Records и DFA Records. Албумот станал нивен прв албум на прво место на топ-листата за албуми во САД. Бил номиниран за Греми за најдобар албум за алтернативна музика, а песната „Tonite“ освоила Греми за најдобра танцова снимка на доделувањето на наградите во 2018 година, прва Греми награда на групата.
алт=|мини| LCD Soundsystem настапуваат на All Points East во 2018 година
За време на пандемијата на КОВИД-19 групата била во „целосна пауза“. Паузата на групата ефективно завршила во октомври 2021 година, по нивното објавување за 20 резидентни концерти во Бруклин Стил, од крајот на ноември до крајот на декември 2021 година.

## Музички стил
Музички, LCD Soundsystem се сметаат првенствено за денс-панк и денс-рок група, со примеси на електронски рок, електроника, арт-рок, алтернативен денс, постпанк преродба и инди рок.

## Дискографија

* *LCD Soundsystem* (2005)
* *Sound of Silver* (2007)
* *This Is Happening* (2010)
* *American Dream* (2017)

## Наводи

## Надворешни врски

* 
*
*
* Интервју со Fresh Air, NPR, 2010
* Интервју со DJ Times, 2005

Категорија:Музички групи основани во 2001
Категорија:Алетернативни денс-групи
Категорија:Американски електронски рок-групи
Категорија:Американски денс-групи
Категорија:Американски електронски музички групи
Категорија:Добитници на Греми за денс и електронска музика
Категорија:Американски инди-рок музички групи
Категорија:Музички групи од Њујорк
Категорија:Американски пост панк групи
Категорија:Музички групи основани во 2001 година